Publication: Magyar Közlöny
Issue: MK-2000-92 (Year: 2000, Number: 92)
Era: 1990-2004
Section: 1. Az Alkotmánybíróság a 46/1994. (X. 21.) AB határozatban már vizsgálta a Hvt. 70. § (1) bekezdésének első
Paragraph Index: 110

2. Támadta az indítványozó a Hvt. 71. § -át is, amely a tájékoztatási kötelezettséget szabályozza. Mivel a tájékoztatási kötelezettség a Hvt. 70. § (2) bekezdése szerint a hadkötelezettség részkötelezettsége, értelmetlen lenne egy szorosan a hadkötelezettség megvalósításához szükséges nyilvántartást kibővíteni olyan állampolgárok adataival, akiknél a hadkötelezettség lehetősége még fel sem merülhet. A tájékoztatási kötelezettség ezért terheli csak a férfiakat, ami nem alkotmányellenes hátrányos megkülönböztetés, csupán folyománya a nők Hvt. 70. § (1) bekezdésében foglalt pozitív diszkriminációjának. Ugyanez vonatkozik a Hr. sérelmezett 45. §-ára, amely a BM Központi Nyilvántartó és Választási Hivatalának a Honvéd Vezérkar felé teljesítendő adatmegküldési kötelezettségét szabályozza. Ebben az esetben is felesleges lenne ezt a kötelezettséget a másik nemhez tartozók adataira kiterjeszteni, ezért az Alkotmánybíróság az indítványt ebben a részében elutasította. A Hszt. 220., 269. és 302. §-ainak az a rendelkezése, amely férfiak esetében a szerződéses szolgálati viszony létesítésénél általában, valamint az állami és önkormányzati hivatásos tűzoltóságnál, illetve a büntetés-végrehajtási szervezetnél a szolgálati viszony létesítésének feltételéül szabja a sorkatonai szolgálat teljesítését, ugyancsak a had- 2000/92. szám kötelezettségből következik, ezért ez a nők és férfiak közötti különbségtétel sem alkotmányellenes. Mindezek alapján az Alkotmánybíróság az indítványt a Hvt. 71. §-a, a Hr. 45. §-a és a Hszt. 220., 269. és 302. §-ai tekintetében elutasította.

Source: https://magyarkozlony.hu/hivatalos-lapok/a721a7d696329b7cfec4f64a09dcb4e81152602b/dokumentumok/36297f54f04e2ebbc8b7ba3b1fc3104f3cd6111c/letoltes